Diari Oficial de la Generalitat Valenciana


Sumari del DOGV 5313, del 28-07-2006 (2006/8153)

Notificació a Adelina Forment Borrull de la interlocutòria dictada en les actuacions del juí constitució de l'acolliment número 1.361/2005.
-------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8153


Organisme emissor
:   Jutjat de Primera Instància Número 8 de València

Tipus de document
:   Anunci

Notificació a Adelina Forment Borrull de la interlocutòria dictada en les actuacions del juí constitució de l'acolliment número 1.361/2005. [2006/Q8153]  
Procediment: constitució de l'acolliment 1.361/2005  
Juí: constitució de l'acolliment 1.361/2005  
Part demandant: Conselleria de Benestar Social  
En el juí a què es fa referència s'ha dictat la resolució el text de la qual, literalment, és el que es diu tot seguit:  
«Interlocutòria  
València, 16 de juny de 2006  
Fets  
1. La Generalitat Valenciana presenta expedient de jurisdicció voluntària número 1.361/2005, en què proposa l'acolliment familiar preadoptiu a favor de la família acollidora que consta en l'expedient pel que fa al menor Iraya Forment Borrull.  
2. Admesa a tràmit la sol·licitud plantejada en forma i amb els requisits legals es va citar, per a ser oïts i consentir, la família acollidora proposada per l'entitat pública corresponent. La resta de compareixences i audiències preceptives es va fer d'acord amb les circumstàncies de cada cas concret amb el resultat que consta en actuacions. Finalment, es va conferir el trasllat al ministeri fiscal com a garant de l'orde públic i en defensa dels interessos de l'acollit menor d'edat, el qual va emetre un informe favorable a l'estimació de l'expedient sense oposar res respecte a això.  
Raonaments jurídics  
1. De conformitat amb el que disposa l'article 172.3 del Codi Civil, la guarda assumida a sol·licitud dels pares o tutors o com a funció de la tutela pel ministeri de la llei, es realitzarà mitjançant l'acolliment familiar o l'acolliment residencial, i el primer d'estos l'exercirà la persona o persones que determina l'entitat pública. La institució de l'acolliment produïx la plena participació del menor en la vida familiar de les persones que el reben i els imposa l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, segons disposa l'article 173.1 del Codi Civil, i que l'acolliment familiar pot adoptar las modalitats establides en l'article 173.bis del mateix cos legal, d'acolliment familiar simple, acolliment familiar permanent, i finalment l'acolliment familiar preadoptiu. Este darrer el formalitza l'entitat pública quan esta eleva la proposta d'adopció del menor, una vegada han emés l'informe els servicis d'atenció al menor davant l'autoritat judicial, sempre que els acollidors complisquen els requisits necessaris per a adoptar, hagen sigut seleccionats i hagen prestat davant l'entitat pública el seu consentiment a l'adopció, i que el menor es trobe en una situació jurídica adequada per a l'adopció, així mateix l'entitat pública podrà formalitzar un acolliment familiar preadoptiu quan considere, amb anterioritat a la presentació de la proposta d'adopció, que és necessari establir un període d'adaptació del menor a la família.  
2. De les proves practicades es desprén que la situació d'acolliment familiar preadoptiu resulta completament beneficiosa per al menor, i que es complixen els requisits que assenyalen els articles 172 i 173 del Codi Civil, en concordança amb l'article 1.828 de la Llei d'Enjudiciament Civil de 1881, en què consta que han prestat el consentiment la família acollidora i l'informe favorable del ministeri fiscal. En tot cas, s'ha prescindit del tràmit d'oir els progenitors pel fet de trobar-se en parador ignorat, per la qual cosa s'estima procedent acordar la constitució d'acolliment preadoptiu amb la família acollidora proposada per l'entitat pública, la qual té la guarda de fet, i es troba perfectament adaptat i integrat en la convivència d'esta família, a la vista del contingut dels informes tècnics realitzats i sobre la base.  
Vists els articles invocats i altres aplicables de manera general.  
Part dispositiva  
Acord: es constituïx l'acolliment familiar preadoptiu del menor Iraya Forment Borrull amb la família acollidora proposada per l'entitat pública, pel termini màxim d'un any, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.  
Notifiqueu la present resolució a les parts interessades i comparegudes així com al ministeri fiscal, tot això sense fer especial imposició de les costes de l'expedient.  
Contra la present resolució s'hi pot interposar un recurs d'apel·lació en un sol efecte en el termini de cinc dies des de la notificació davant este jutjat perquè el resolga l'Audiència Provincial de València.  
Ho va manar i ho firma Juan Luis Beneyto Feliú, magistrat jutge del Jutjat de Primera Instància número 8; en done fe.  
Notificació: a l'endemà vaig notificar en forma legal la resolució anterior al ministeri fiscal i a la Generalitat valenciana mitjançant un ofici lliurat a través del servici comú de notificacions d'esta ciutat; en done fe».  
Atés el desconeixement de l'actual domicili o residència de la part demandada, mitjançant la provisió de data 15 de juny de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Generalitat, a fi de portar a efecte la diligència de notificació a Adelina Forment Borrull.  
València, 15 de juny de 2006.. El secretari judicial: Rafael Roselló Sobrevela.